Source: http://www.porada.sk/archive/index.php/t-790.html
Timestamp: 2014-12-21 21:37:59+00:00
Document Index: 7745048

Matched Legal Cases: ['§ 48', '§ 58', '§ 54', '§ 58', '§ 26', '§104', '§105']

PORADA.sk > PORADY > Rôzne Porady > Mzdové účtovníctvo a personalistika > Materská dovolenka
Klikne pre zoradenie od najlepšej odpovede: : Materská dovolenka
MURKA22.06.04, 08:32Dobrý deň,
práve som sa dozvedela, že budem mať dvojičky. Chcela by som vedieť, kto teraz platí materskú dovolenku - zamestávateľ alebo SP a koľko je to asi korún. Pravdepodobne pôjdem aj na rizikové tehotensto v 5. mesiaci. Berie sa to ako PN? A prvých 10 dní platí zamestávateľ a potom SP?
Tiež by som chcela vedieť, koľko je to Sk?
Môj plat je 15000 brutto. Milulý rok bol môj plat 14000,--/mesačne/.
Ak mi to vie niekto vypočítať, prosím o výpočet, nech viem, čo nás čaká.
Manžel dostane RP 500,-- a bonus? Je tam ešte niečo?
Mirka - trochu vyplašená /dve a ja som taká drobná/
Jozef Mihál22.06.04, 08:53Super, vopred blahoželám.
Materskú platí SP. Suma sa počíta podobne, ako pri práceneschopnosti. Za každý (kalendárny) deň dostanete sumu vo výške 55% tzv. denného vymeriavacieho základu (DVZ). Ak dobre počítam, nástup na MD Vás čaká až budúci rok. Potom DVZ sa vypočíta takto - Spočíta sa Váš vymeriavací základ za rok 2004 a vydelí počtom dní, za ktoré ste platili nemocenské poistenie. Ak Váš hrubý plat je 15000, tak približne to bude 15000 deleno 30,4. Kedže ide o materskú, tak k približnému výsledku sa dostaneme i jednoducho - ako 15000 krát 55%. Čiže budete mať približne 8250 Sk mesačne.
Existujú finty, ako si sumu MD zvýšiť. Spomeniem dve.
1. Mesiac - dva pred nástupom na MD Vám zamestnávateľ zvýši plat na 21500 Sk.
Aby sa Vám toto zvýšenie prejavilo na DVZ, vyberiete si v čase zvýšenia platu 1 deň neplateného voľna. Potom budete mať na MD mesačne cca 21500 krát 55% = 11825 Sk.
2. Ak zamestnávateľ nebude ochotný zúčastniť sa tejto hry, tak sa mesiac pred nástupom na MD sama dobrovoľne poistíte na nemocenské poistenie a stanovíte si VZ 6500 Sk. Zaplatíte poistné 4,4% zo 6500 Sk. Za to budete mať MD vo výške (15000 + 6500) Sk krát 55% = 11825 Sk.
Viac sa dočítate na http://www.aurus.sk/pris.html
Manžel bude mať bonusy na deti, a budete mať samozrejme i RP.
accad22.06.04, 11:12Klobúk dole p.Mihál za takéto rady, budem Vás odporúčať všetkým budúcim mamičkám, nie ako potencionálneho otca, ale ako osobného poradcu. S pozdravom Edita
MURKA22.06.04, 13:00Ďakujem, bola som aj na www.aurus.sk. Presne tomu nerozumiem. Mám si platiť dobrovoľné poistné tých 270 dní z VZ 6500, alebo zaplatiť len raz pred materskou dovolenkou. A ani neviem, kedy mi začína materská dovolenka. Teraz som v 7.týždni,
termín pôrodu 6.2.2004. Doktorka mi však povedala, že v 20.týždni ma zoberie na rizikové do nemocnice, keďže čakáme dvojičky - neviem, či sa to berie už ako materská dovolenka, alebo PN.
Napíšte mi prosím ešte raz kedy si mám začať platiť dobrovoľné poistné a koľko mesiacov.
Teraz som normálne zamestaná a šéf odvádza za mňa odvody.
Jozef Mihál22.06.04, 14:10Dobrovoľné poistné - Vy ste poistená "už dlho" v zamestnaní, takže nárok na materské máte. Ak bude dobrovoľné poistenie trvať povedzme mesiac (v extrémnom prípade 1 deň) pred nástupom na MD, dúfam, že SP uzná nároky z tohto vyplývajúce, lebo poistená ako taká ste predsa boli dlho predtým ako zamestnankyňa. Žiaľ nemám v praxi overené, ako na tento postup bude SP reagovať a či zohľadní do výpočtu materskej aj "krátko" trvajúce dobrovoľné poistenie. Je dosť možné, že to nezohľadnia. Preto je bezpečnejšie použiť mnou uvedený trik č.1.
Problém ale je, že termín máte 6.2. Nástup na MD je od začiatku 6 týždňa pred lekárom určeným termínom pôrodu, teda u Vás to vychádza ešte na december 2004. A to je zlá správa, lebo pri nástupe v decembri sa Vás bude týkať obmedzenie maximálneho DVZ, z ktorého sa stanoví výška materskej, vo výške približne 472 Sk, z čoho vychádza materská vo výške 472 krát 55% krát 30,4 dňa = približne 7900 Sk. Je to menej ako 8250 Sk, ktoré by ste mali (aj bez "trikov") ak by ste nastúpili od 1.1.2005 - vtedy totiž už nebude existovať obmedzenie na 472 Sk DVZ. Ak nastúpite na MD až od 1.1.2005, dá sa povedať, že MD za dni pred koncom roka 2004 Vám niečo ako "prepadnú". Je to približne 5 dní, asi stojí za to obetovať ich a nastúpiť na MD až od 1.1.2005 a mať po dobu zhruba 36 týždňov materské o minimálne 350 Sk mesačne vyššie.
Statíte 1300 Sk, získate minimálne 2800 Sk, ak dobre rátam.
Rizikové = PN (z toho prvých 10 dní je náhrada príjmu, ktorú platí zamestnávateľ).
Doporučoval by som dohodnúť so zamestnávateľom to spomínané zvýšenie platu a to od 1.9.2004 - ak dobre rátam, od polovice septembra idete do nemocnice, takže zamestnávateľa tá časť septembra až tak veľa stáť nebude - alebo Vám možno sám bude v septembri vyplácať nejaké odmeny, keďže budete prakticky končiť,
ale dôležité potom je, aby ste si povedzme 1.9.2004 zobrali neplatené voľno a tak dosiahli to, že DVZ sa Vám bude rátať od 1.9.2004 do času nástupu do nemocnice - a vtedy bude mať ten vysoký príjem.
Ak to cez zamestnávateľa nepôjde, uzatvorte k 1.9.2004 dobrovoľné nem.poistenie, zaplatíte ho fakticky len za časť septembra, kým nepôjdete do nemocnice. Počas PN ho platiť nemusíte. Zaplatíte nejakých 4,4% z 6500 čo je 286 Sk, a z toho za alikvótnu časť septembra, keď ešte nebudete PN, len povedzme polovicu. Čiže tento špás Vás bude stáť maximálne 200 Sk + behanie do SP. Ak nastúpite na MD od 1.1.2004 a SP uzná vaše nároky aj z dobrovoľného poistenia - pretože poistená ako taká ste boli vyše 270 dní (v zamestnaní), tak budete mať MD cca 11825 Sk mesačne.
MURKA22.06.04, 14:15Veľmi pekne ďakujem, spravím ako ste napísali, podľa toho, čo mi povie doktorka, kedy ma vlastne chce prijať. Najradšej by som do nemocnice na rizikové nešla, ale ak to budú vyžadovať bábätká, tak samozrejme poslúchnem p. doktorku.
tibor22.06.04, 14:18ja mám oveľa jednoduchšiu odpoveď ako Jozef:
podľa mňa to najviac bude platiť finančne otec tých dvojičiek a naturálne matka dvojičiek...(:
inak congratulatione k dvom malým murkám...
a ešte dotaz: prečo je tam písané, že manžel dostane RP 500?
Jozef Mihál22.06.04, 14:18Poteší ma, ak si potom spomeniete a dáte vedieť, ako všetko dopadlo (a ako sa volajú dvojičky...). Aby boli praktické skúsenosti, lebo ako hovorím, nemám žiaden príklad z praxe, ktorý by horeuv.postup - pokiaľ ide o dobrovoľné poistenie - potvrdil.
Jozef Mihál22.06.04, 14:29Obávam sa, že cez to dobrovoľné nem.poistenie to skutočne nepôjde. Lebo v zákone máme:
§ 48 Podmienky nároku na materské
(1) Poistenkyňa, ktorá je tehotná alebo ktorá sa stará o narodené dieťa, má nárok na materské, ak v posledných dvoch rokoch pred pôrodom bola nemocensky poistená najmenej 270 dní. § 58 Nárok na nemocenské dávky z viacerých nemocenských poistení
Možný záver, ktorý si z toho zrejme urobí Sociálna poisťovňa - keďže nárok na nemocenskú dávku sa posudzuje samostatne z každého poistenia - dobrovoľné nem.poistenie sa posudzuje samostatne - nárok na materské z neho bude len ak v posledných dvoch rokoch pred pôrodom trvalo najmenej 270 dní.
Takýto výklad je značne diskutabilný, ja by som to dobrovoľné nemocenské poistenie skúsil (...byť budúcou matkou...)
MURKA22.06.04, 14:40Ďakujem za gratulácie. Dúfajme, že všetko dobre dopadne. Zatiaľ som v necelom druhom mesiaci, ani bruško nerastie a cítim sa dobre. Som taká štíhla slečna 50 kg, 168 cm, tak ma to vyplašilo. V rodine namáme dvojičky, tak uvidíme, vraj niekto musí začať. Svadbu máme 3.7.2004, takže priezvisko sa zmení a krsné mená, keďže je príliš skoro na pohlavie tak, Dáška a Lenka, alebo Peťko a Maťko.
A nie sú rodinné prídavky 500,-- na dieťa?
Potom sa určite ozvem, ako to dopadlo, ak sa dostanem k internetu. Mám ho len v práci.
Jozef Mihál22.06.04, 14:43.
Manžel dostane RP 500,--
...táto formulácia myslím trochu Tibora pomýlila,
samozrejme v súčasnosti sú RP po 500 na každé dieťa.
tibor22.06.04, 15:42Jozef - viem, že je to myslené po 500...
ja som ale narážal na niečo iné...myslel som na to, že si mnažel bude nárokovať tých 500,- na našu mamičku...že je taká mladučká a pozerám aj drobunká...(:
Nika07.10.04, 10:07Možno hlúpa otázka, ale skúsim. Zamestnankyňa v priebehu roku 2004 menila zamestnanie. Poistenie prerušené nebolo-končila 31. a do nového nastupovala 1. Na materskú pôjde vo februári 2005. Počíta sa jej materská z VZ oboch zamestnaní? Problém je v tom, že v novom zamestnaní má nižší plat.
Jozef Mihál07.10.04, 11:29Rozhodujúce obdobie sa počíta na základe ostatného vzniku nemocenského poistenia. Pri zmene zamestnávateľa dochádza formálne k zániku nemocneského poistenia a vzniku "nového" nemocenského poistenia
V danom prípade teda je rozhodujúce obdobie od dňa nástupu do nového zamestnania do konca roku 2004.
Ak chce mať vyššiu materskú, treba v spolupráci so zamestnávateľom šikovne nastaviť rozhodujúce obdobie pomocou prerušenia a výplaty vyššej sumy po tomto prerušení.
Má mesačný plat 10000 Sk.
V novembri ale úmyselne dostane len 7000 Sk. Prečo, uvidíte ďalej.
Vyberie si neplatené voľno 1.decembra, a za december dostane prémie 3000. Tie prémie to v skutočnosti je časť mzdy, ktorú by inak dostala v novembri.
Takže jej plat v decembri bude 13000 Sk.
Rozhodujúce obdobie bude 2.12.2004 až 31.12.2004. Vym.základ za toto obdobie bude 13000 Sk. Denný VZ bude 13000 deleno 30...
Vidím, že Vy Nika sa hlásite na moje školenie, pozývam všetkých, tam takýchto fórikov bude...
http://www.porada.sk/showthread.php?t=2106
elenka07.10.04, 11:54Veľmi šikovné pán Mihál - ďakujem vám - toto si určite budem pamätať (i keď to ja pre svoju potrebu už neuplatním...)
Pekný deň a plno takýchto fórikov.....
Musíme si pomáhať !
Jozef Mihál07.10.04, 12:05OK ďakujem elenka, pripomeniem pre úplnosť, že horeuvedený trik je zaujímavý nielen pre budúce maminy ale pre každého, kto tuší, že na budúci rok bude mať nejakú PN, OČR...
Nika07.10.04, 12:06Ďakujem pán Mihál.
ANNA07.10.04, 13:45Mirka, pripájam sa k blahoželaniu a prianiu veľa zdravia...
Pán Mihál ti dal veľmi cenné rady, ktoré určite zúžitkuje viac ľudí. Ozaj by stálo zato ísť za tým šéfom. A skús sa s ním dohodnúť takto: Nech ti to zvýšenie spraví len na papiery a fyzicky nech ti vyplatí toľko, koľko ti patrí. Tebe sa to predsa vráti a on bude mať vyššie náklady.
Iwo19.10.04, 10:28Dobrý deň, obraciam sa na Vás s prosbou o radu (pomoc). Priateľke sa pred dvoma týždňami narodila dcéra. Na materskú dovolenku išla v osmom mesiaci, po dvojtýždňovej PN-ke. Keďže zarábala cca 6600 Sk v čistom, tak jej Sociálna poisťovňa vyrátala materskú v sume 103,-/deň, čo je ešte menej, ako keby išla na materskú z nezamestnanosti. Dá sa s tým ešte niečo robiť?
Ďalší problém je, že oficiálne žije sama s dieťaťom (nie sme zobratí, ani nemám trvalý pobyt na jej adrese), takže je možné získať nejakú korunu k dobru?
Na čo všetko má nárok matka v jej postavení?
Keďže som uznal otcovstvo, mám nárok na nejaký daňový bonus?
Vzhľadom na to, že za každý mesiac môže(-me) prísť o cca 1000,- sk, dovolil som si použiť ikonu "súrne".
Úradníci v Soc. poisťovni a na Úrade soc. vecí majú úplne rozdielne názory a nedá sa pohnúť ani tam, ani tam.
metracik219.10.04, 11:58Odpovedajuci, a kde ste sa skolili na vypocet nemocenskych davok. Ak date chybne informacie, tak Mirka sa bude nadejat, ze dostane cca 8250,- Sk a co Vam hovi maximalna denna davka na nemoc 472,2740 a z toho 55%??!!
Katty19.10.04, 12:15metracik2 ale od buduceho roku už nebude platiť maximálna denná dávka a všetky náhrady sa budu počítať z výšky platu
Jozef Mihál19.10.04, 12:49Katty, poopravím: Nemocenské vrátane materskej sa budú počítať z výšky skutočného vymeriavacieho základu na nemocenské poistenie (Aktuálne maximum je 21548) - plat môže byť ešte vyšší.
Katty19.10.04, 13:35jasné vďaka za opravu, maximá stanovené na aktuálne obdobia
Veva19.10.04, 16:39Dobrovoľne nemocenský pripojistený - je to dobrý nápad , ale prax je iná bola som na soc.poisťovni a tam som dostala odpoveď musí to byť 270 dní pred vznikom poberania dávok inak nespĺňate podmienku. Tak len prerušenie PN nástup na NV a zvýšenie platu a ísť až od 1.1.2005 . Ja si myslím ,že za pokus to stojí , ale v prvom rade je dôležité aby boli deti zdravé a taktiež mamička či nie?
Jozef Mihál19.10.04, 20:42Tiež som tomu dobrovoľnému poisteniu v prípade materskej neveril (viď vyššie).
Aby SP vykladala zákon v sporných prípadoch v prospech občana, to tu už dlho nebolo. Naposledy snáď v prípade sporu, či SZČO paušálnici z roka 2003 majú platiť od 1.7.2004 sociálne poistenie - ako iste viete, nemajú túto povinnosť, čo iniciatívne sama SP zverejnila.
ricij20.10.04, 09:56S mojím zamestnávateľom sa viem dohodnúť na tom, že druhú polovicu novembra si budem formalne brať neplatené voľno, no v skutočnosti budem chodiť do práce. Za to dostanem v decembri doplatené. Myslím, že by to malo byť v poriadku a môžem sa v budúcom roku tešiť na vysoké nemocenské (tehotný asi nebudem), však p. Mihál?
Jozef Mihál20.10.04, 10:20Áno. Ale otázka -
Váš zamestnávateľ vie, že prvých 10 dní platí náhradu príjmu on, a tým pádom (ak ste už teraz nemali pri náhrade príjmu maximálny DVZ, čiže cca 1000 Sk/deň) pri tomto triku bude aj on platiť vyššie náhrady ?
ricij20.10.04, 10:23O prvých desiatich dňoch vie, ale čo a ako sa platí, to nie.
ricij20.10.04, 10:44Rozhodujúce obdobie sa počíta na základe ostatného vzniku nemocenského poistenia. Ktorý paragraf o tom hovorí, p. Mihál?
Jozef Mihál20.10.04, 11:17Riči - Rozhodujúce obdobie: § 54 (tu najmä odsek 1 a 2) zákona č.461/2003
Mata22.10.04, 08:29Aktuálne maximum je 21548 Sk, platí to aj pre SZČO ako buducu maminu? Takže by sa dal použiť príklad č. 2, dobrovolne sa poistit na nemocenské poistenie a stanovit si maximalny VZ pre vysku MD mesačne cca 21500 krát 55% = 11825 Sk, samozrejme po 1.1.2005? Na MD nastupujem v 4/05 a ako SZČO s mojim VZ 6500 Sk to chcem nejako optimalizovat ak to dobre chápem, či nie ?
Jozef Mihál22.10.04, 08:49Mata, prečítajte si prosím pozorne celú tému. Nápad s dobrovoľným poistením sme neskôr zavrhli, lebo pri súbehu viacerých poistení - povinného poistenia SZČO a dobrovoľného poistenia - platí, že nároky sa posudzujú z každého osobitne. Nárok na materskú z dobrovoľného poistenia by ste mali len ak by pred nástupom na MD trvalo toto poistenie aspoň 270 dní. Čo evidentne nestihnete splniť.
Torhorc23.11.04, 11:45Zdravím.
Manželke sa kráti termín na vznik nároku na materské a tak študujem zákon o soc. poistení a zisťujem aj na základe vašich príspevkov, že je veľmi krutý:
Na základe § 58 ods. 1 ktorý hovorí: Nárok na nemocenskú dávku sa posudzuje samostatne z každého nemocenského poistenia a § 26 ods. 5 ktorý hovorí: Vznik prerušenia povinného nemoc, dôch. poistenia a poist. v nezamestnanosti podľa odsekov 1až 4 (pracovné voľno bez náhrady mzdy, dlhodobo uvoľnený z prac. pomeru neospr. neprítomnosti v práci, výkon väzby, od 11 dňa OČR) sa posudzuje rovnako ako zánik povinn. nemocenského poistenia, pov. dôchodkového poist. a pov. poist. v nezamestnanosti. Predpokladám nasledovné: Sociálna poisťovňa pri posudzovaní nároku na materské môže vychádzať z vyššie citovaného a vaše nemocenské poistné o ktorom si myslíte, že trvá 270 (obdobne sa mi to viaže aj na dávku nezamestnanosti §104 a §105 ods. 3) a viac dní, rozkúskovať na drobné a poľahky zamietnuť žiadosť o materské.
A tak sa pýtam, lebo zatiaľ praktickú skúsenosť nemám, či je môj predpoklad správny de jure a či aj de facto.
Taktiež ma zaujíma, či sa takto chápe aj zmena zamestnávateľa (príspevok pána Mihála vyššie ma v tom utvrdzuje) Konkrétne ide o oblasť školstva, kde pri vzniku právnej subjektivity ZŠ sa menil zamestnancom zamestnávateľ.
Jozef Mihál30.11.04, 14:20Ad Torhorc - správna je úvaha, že si treba dať pozor na prerušenia. Nárok na materské je ak nemocenské poistenie v posledných 2 rokoch trvalo aspoň 270 dní. Ak niekto bude mať dlhotrvajúce neplatené voľno, poistenie je prerušené a "netrvá". Napr. mladá žena sa zamestná v januári 2005, potom pôjde povedzme niekde ako au-pair, v práci jej dajú neplatené voľno, vonku otehotnie, vráti sa povedzme v novembri 2006 s tým, že od januára 2007 ide na materskú - a nárok na materské mať nebude.
Zmena zamestnávateľa sa však takto nechápe. Tj. žena je zamestnaná od januára 2005, v septembri 2006 zmení zamestnávateľa, od januára 2007 ide na materské - a nárok mať bude, napriek tomu, že jej ostatné zamestnanie a nemocenské poistenie v tomto zamestnaní trvalo len 4 mesiace. Lebo jej trvalo nemocenské poistenie ako zamestnankyni u predošlého zamestnávateľa, spolu omnoho viac ako 9 mesiacov za posledné 2 roky pred nástupom na MD.
Torhorc02.12.04, 08:47Ďakujem za odpoveď. Takže mamičky, zostávajúce na OČR by to mali radšej potiahnuť len do 11 dňa :( najmä ak plánujú ešte odísť na materskú dovolenku.
Ešte otázočka: Pracovný pomer bol ukončený 30.6.2004 (doba určitá) zamestnankyňa je už tehotná. V ňom bola poistená viac ako 270 dní.
Od 15.7.-15.09.2004 druhý pracovný pomer - polovičný úväzok. Od 16.9.2004 - nezamestnaná
25.12.2004 - 6 týždňov pred plánovaným pôrodom
Chápe sa 6 mesačná ochraná lehota od 30.6.2004 alebo od 15.9.2004?
Ak od 30.6.2004 - predpokladám, že rozodné obdobie je rok 2003, teda materská sa ráta z vym. základov z prvého zamestnania.
Ak od 15.9.2004 - potom je rozhodné obodbie len tie dva mesiace druhého zamestnania?
Jozef Mihál02.12.04, 16:59Od 15.9.2004.
Rozhodné obdobie je doba trvania druhého zamestnania.
Torhorc10.12.04, 14:07Ak sa nezamestnaná s nárokom na materskú zamestná niekoľko dní pred nástupom na materskú s vysokým vymeriavacím základom, je možné takto dosiahnuť vysokú materskú?
Príklad: nástup na MD 24.12.2004
zamesntná sa od 10.12.2004 na dobu určitú (6 mesiacov) s hrubou mesačnou mzdou 24000,-- Ráta sa materské ako 55% z (24000*(14/31))/14 = 425,--SK/den?
Poznámka: nárok na materskú je splnený, nakoľko zamestnankyna bola v posledných dvoch rokoch 270 nemocensky poistená.
Nie sú žiadne obmedzenia pri zamestnávaní tehotných žien (vylučujem samozrejme náročnú prácu nevhodnú pre tehotné ženy)?
Jozef Mihál10.12.04, 17:28Torhorc - ten príklad by bol OK a šlo by to tak, ale pri nástupe na materskú v roku 2004 platí, že to, čo máte v príklade uvedené ako základ pre tých 55%, nesmie byť vyššie ako 472,274 Sk. A pri nástupe v 1.polroku 2005 by to už bolo skoro dobre, len namiesto tých 24000 si dajte 21548, čo je maximálny možný vymeriavací základ, z ktorého je možné v 1.polroku 2005 platiť poistné na nemocenské poistenie - aj keď by plat mala 24000 Sk.
litu27.04.05, 08:19Ak som tomu dobre rozumela ako SZCO s VZ 6500sk dobrovolne poistena viac ako 270dni budem mat narok na matersku? Kolko ? Poberam popri tom aj invalidny dochodok . Budem ho dostavat aj pocas MD? Zivnost si mozem nechat? Nie som sice tehotna ale tento rok planujem otehotniet. Preto chcem robit urcite oparenia pokial sa este da.
Jana Motyčková27.04.05, 10:15Ak sa na to dobre pozerám, poberanie ID nevylučuje poberanie materského a tak isto naopak poberanie materského nevylučuje poberanie ID. Ale pri VZ 6500 je materská dosť nízka (55%), v takom prípade je výhodnejšie poberať rodičovský príspevok (ten sa ale poberá až odo dňa narodenia dieťaťa). Ak by si si chcela zvýšiť materskú, treba sa na krátku dobu pred nástupom na materskú zamestnať s vyšším platom, ak máš takú možnosť.
litu27.04.05, 10:29prave preto som szco lebo moznosti zamestnania su minimalne a este s ID. Pred SZCO som bola 3 roky nezamestnana. Ist do zamestnania s vedomim ze idem otehotniet....
Hladam moznosti ako szco. Beriem to len ako informaciu aby som vedela naco sa pripravit.
zuzanar27.04.05, 11:38Určite môžeš poberať invalidný dôchodok aj rodičovský príspevok súčasne. Invalidný je dávka dôchodkového poistenia, a rodičovský príspevok dávka nemocenského poistenia. U nás to ale tety na sociálnom nevedeli, kým sme im to nevysvetlili.
účtovník 00727.04.05, 12:25Napíšem Vám svoju skúsenosť a poznanie, že aj pracovníci soc.poiťovne sú ľudia.
V roku 1996 som musela ísť ležať do nemocnice(tiež boli na príčine dvojičky).Nastupovala som z hodiny na hodinu 4-tého, no nakoľko som bola SZČO za predchádzajúci mesiac som musela zaplatiť poistné. Dala som peniaze manželovi, aby uhradil šek. Ten samozrejme zaplatil až 11-teho. Do 8-eho bol termín. Keď som sa nasledujúci mesiac bola v soc. poisťovni spýtať na materskú -bolo mi povedané, že nárok nemám, nakoľko som za predch. mesiac zaplatila 11-teho. Tá hrôza pol roka bez peňazí urobila svoje a museli ma zbierať zo zeme.
Pani bola však taká milá a: preúčtovala za predchádzajúce mesiace príspevok z dôchodkového poistenia na nemocenské, ktoré som akokeby zaplatila dopredu. Z nedoplatku na dôchodkovom p. ma nebolo treba tak tvrdo potrestať. Iba doplatiť.
miro h.28.04.05, 11:27Dobry den,
nasa situacia je nasledovna...manzelka ma planovany ternim porodu 12.9.2005. V case od 1.1.2004 do cca 30.6.2004 bola studentkou na VS, potom do 31.8.2004 na Urade prace a od 1.9.2004 je zamestnana s hrubym prijmom cca 10.000,-. Mozte mi prosim uviest vysku marerskeho?
Jana Motyčková28.04.05, 11:51Cca 5500 Sk. Ak nemala tento rok neplatené voľno, DVZ sa vypočíta ako súčet vymeriavacích základov pre nemocenské poistenie od 1.9.2004 do konca roku 2004 deleno počet kalendárnych dní, za ktoré platila poistné (čiže 122-kal.dni PN). Za mesiac potom dostane 55%xDVZxpočet dní v mesiaci.
Možnosti zvýšenia materského boli dosť podrobne popísané v iných príspevkoch. Skús si to pozrieť.
miro h.28.04.05, 12:19vdaka, ale nam tie triky moc nepomozu...su skor tak aktualne na konci roka rozhodujuceho pre vypocet VZ...a s tym nic nenarobime...jedine ak by si manzelka priplatila nemocenske
Jana Motyčková28.04.05, 12:25Nie je to tak. Ak si manželka vezme neplatené voľno (stačí 1 deň), začína sa počítať nové rozhodujúce obdobie, a ak má teraz (resp. po nepl.voľne) vyšší príjem, alebo zamestnávateľ je ochotný jej dať nejakú odmenu, tak jej vyjde vyšši DVZ.
miro h.28.04.05, 12:41este jedna otazocka...kedze manzelke konci zmluva k 30.06.05 (ucitelka na dobu urcitu), asi by nebolo zle, aby sa na mesiac zamestnala niekde za nejaky slusny peniaz a tym padom by sa jej ratal VZ len z toho jedneho mesiaca. Mam pravdu? Vdaka
Jana Motyčková28.04.05, 13:46Máš pravdu. Dokonca stačí sa zamestnať na pár dní (aj 1). Pritom ak jej vyjde mzda na 1 kal. deň cca 750-750 Sk, bude mať maximálnu materskú, zhruba vo výške 12000 mesačne. Presne neviem, lebo maximá sa budú v júli meniť.
miro h.28.04.05, 14:04to je fajn, len asi musi byt zaistene to, ze rovno z toho noveho zamestnania musi ist na MD...ak sa nemylim...vdaka
miro h.28.04.05, 14:26nejak tych mojich otazok pribuda...ale som tu novy a velmi sa mi tu paci...:-)))...mam este nejasnost s tym, ze ked manzelka skonci pracovny pomer, tak jej bezi ochranna lehota...a na porada.sk som sa tiez docital:
Ja by som len doplnila, že sociálna poisťovňa v prípade tehotenstva v ochrannej lehote vypláca materskú len 6 týždňov pred pôrodom. Mám to z vlastnej skúsenosti,
takže, keď ju lekár vypíše aj skorej, SP vyplatí len 6 týždňov.
Teda, ak mi mozte poradit, ako by bolo najlepsie zosuladit ukoncenie prac. pomeru v skole, moznost byt na Urade prace, a pripadne kratkodobe zamestnanie za ucelom max. VZ...asi by bolo najlepsie neist na UP vobec, alebo co odporucate?
Jana Motyčková28.04.05, 16:43Pod tým "len 6 týždňov pred pôrodom" bolo myslené, že jej nezačne vyplácať materskú 8 týždňov pred pôrodom (predpokladaným dňom pôrodu - ďalej píšem len pôrod), čo je u zamestnankyne možné. V oboch prípadoch sa materské vypláca 28 týždňov, ak nejde o osamelú matku, čiže buď 6 týždňov pred pôrodom a 22 po pôrode, alebo 8 týždňov pred pôrodom a 20 týždňov po pôrode. Čiže o materskú nepríde. V jej prípade ale, ak bude mať materskú 6 týždňov pred pôrodom, bude jej končiť až 12.2.2006, keby mala 8 týždňov pred pôrodom, končila by 29.1. a mala by nárok za január na rodičovský príspevok. Takže príde o RP za 1 mesiac.
Čo sa týka následného zamestnania, môže byť medzi dvoma zametnaniami registrovaná na ÚP, nemá to žiadny vplyv. Vhodné by bolo, aby jej 2. zamestnanie trvalo počas nástupu na materskú, aby mohla nastúpiť 8 týždňov pred pôrodom. Ale ku koncu tehotenstva tréba rátať aj s tým, že môže ísť nečakane skôr na PN.
miro h.28.04.05, 16:57no ved prave. momentalne je manzelka na PN. Teda rovnako tu prichadza do uvahy moznost, ze bude na PN aj po 30.6.05, kedy jej konci prac. zmluva na ZS. Ako by sa pocitalo materske, keby sla na MD rovno z PN a ako, keby napr. tyzden pred nastupom na MD pracovala u noveho zamestnavatela s priemernym dennym zarobkom cca 750,-?
Jana Motyčková28.04.05, 17:04Keď pôjde na MD rovno po PN, bude mať materské také ako teraz nemocenské (to čo vypláca SP, nie náhradu príjmu). Ak by PN ukončila, v júli by týždeň pracovala u iného zamestnávateľa s tými cca 750 Sk (ale na kalendárny deň !), tak by mala najvyššiu materskú.
miro h.28.04.05, 17:09diky moc za ochotu a cas spraveny nad odpovedami na moje otazky...len stale mi tam akosi nepasuje vyznam ochrannej lehoty, ma vyznam ci je na PN pocas ochrannej lehoty alebo nie? ak by sla pracovat na ten tyzden k inemu zamestnavatelovi, je rozdiel, ci by bola predtym na UP alebo na PN?
Jana Motyčková28.04.05, 17:21Ak pôjde na ten týždeň pracovať k inému zam